CELEX: 31983D0503
Language: el
Date: 1983-10-04 00:00:00
Title: 83/503/ΕΟΚ: Απόφαση του Συμβουλίου της 4ης Οκτωβρίου 1983 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίντσιπε για την αλιεία στα ανοικτά του Σάο Τομέ και Πρίντσιπε

Avis juridique important

|

31983D0503

83/503/ΕΟΚ: Απόφαση του Συμβουλίου της 4ης Οκτωβρίου 1983 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίντσιπε για την αλιεία στα ανοικτά του Σάο Τομέ και Πρίντσιπε  

Επίσημη Εφημερίδα αριθ. L 282 της 14/10/1983 σ. 0052 Ισπανική ειδική έκδοση: Κεφάλαιο 04 τόμος 2 σ. 0156  Πορτογαλική ειδική έκδοση : Κεφάλαιο 04 τόμος 2 σ. 0156 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 4ης Οκτωβρίου 1983  για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίντσιπε για την αλιεία στα ανοικτά του Σάο Τομέ και Πρίντσιπε  (83/503/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103,  την πρόταση της Επιτροπής,  Εκτιμώντας:  ότι η Κοινότητα και το Σάο Τομέ και Πρίντσιπε διεξήγαγαν διαπραγματεύσεις για τη σύναψη συμφωνίας για την αλιεία στα ανοικτά του Σάο Τομέ και Πρίντσιπε·  ότι, κατόπιν των διαπραγματεύσεων αυτών, μονογραφήθηκαν, στις 31 Αυγούστου 1983, η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίντσιπε για την αλιεία στα ανοικτά του Σάο Τομέ και Πρίντσιπε, το παράρτημα και το πρωτόκολλο που αποτελούν αναπόσπαστο τμήμα της συμφωνίας αυτής, καθώς και η ανταλλαγή επιστολών για την προσωρινή εφαρμογή της συμφωνίας·  ότι, με τη συμφωνία και τα κείμενα που αναφέρονται σ' αυτή, η κυβέρνηση της Λαϊκής Δημοκρατίας του Σάο Τομέ και Πρίντσιπε επιτρέπει στους αλιείς της Κοινότητας να αλιεύουν στα ανοιχτά του Σάο Τομέ και Πρίντσιπε·  ότι η περίοδος αλιείας στα ανοιχτά του Σάο Τομέ και Πρίντσιπε βρίσκεται τώρα σε εξέλιξη και το συμφέρον των αλιέων της Κοινότητας απαιτεί, ανυπέρθετα, τη δυνατότητα εισόδου στα ύδατα αυτά, δεδομένου ότι ελλείπουν ικανοποιητικές εναλλακτικές δυνατότητες αλιείας· ότι, ως εκ τούτου, είναι απαραίτητο να εφαρμοσθεί η συμφωνία μέσα στις συντομότερες προθεσμίες·  ότι, για το λόγο αυτό, ενδείκνυται να εγκριθεί η προσωρινή εφαρμογή της συμφωνίας, υπό την επιφύλαξη οριστικής απόφασης η οποία θα ληφθεί βάσει του άρθρου 43 της συνθήκης,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίντσιπε για την αλιεία στα ανοικτά του Σάο Τομέ και Πρίντσιπε, καθώς και το πρωτόκολλο, που αποτελεί αναπόσπαστο τμήμα της συμφωνίας αυτής, εφαρμόζονται προσωρινά.  Το κείμενο της συμφωνίας, καθώς και τα κείμενα του πρωτοκόλλου και της ανταλλαγής επιστολών για την προσωρινή εφαρμογή της συμφωνίας επισυνάπτονται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα αρμόδια πρόσωπα για να υπογράψουν τη συμφωνία και την ανταλλαγή επιστολών για την προσωρινή εφαρμογή της συμφωνίας.  Λουξεμβούργο, 4 Οκτωβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ